**Solt Város Önkormányzat Képviselő-testületének**

**11/2017. (IV.28.) önkormányzati rendelete**

**az anyakönyvi szolgáltatások helyi szabályairól**

Solt Város Önkormányzat Képviselő-testülete az egyéb családi eseményre vonatkozó rendelkezések tekintetében az Alaptörvény 32. cikk (2) bekezdésében meghatározott eredeti jogalkotói hatáskörében, valamint az Alaptörvény 32. cikk (1) bekezdés a) pontjában meghatározott feladatkörében eljárva,

a házasságkötésre vonatkozó rendelkezések tekintetében az anyakönyvi eljárásról szóló 2010. évi I. törvény 96.§-ában kapott felhatalmazás alapján, valamint az Alaptörvény 32. cikk (1) bekezdés a) pontjában meghatározott feladatkörében eljárva,

az önkormányzat szervezeti és működési szabályzatáról szóló 10/2011. (III.31.) önkormányzati rendelet 23.§ (7) bekezdésében biztosított véleményezési jogkörében eljáró Ügyrendi és Szociális Bizottság véleményének kikérésével,

a következőket rendeli el:

1. **Értelmező rendelkezések**

**1. §**

1. Hivatali helyiség: Solti Közös Önkormányzati Hivatal 6320 Solt, Béke tér 1. szám alatti díszterme, házasságkötő terme.
2. Hivatali munkaidő: az önkormányzat mindenkor hatályos Szervezeti és Működési Szabályzatáról szóló helyi rendeletben meghatározott idő.
3. Egyéb családi esemény: a névadó ünnepség, valamint a 25-50 és 60 éves házassági évforduló.
4. **A hivatali helyiségen kívüli, valamint a hivatali munkaidőn kívüli házasságkötés, valamint egyéb családi esemény engedélyezésének szabályai**

**2. §**

A hivatali helyiségen kívüli, valamint a hivatali munkaidőn kívüli házasságkötés és egyéb családi esemény engedélyezési eljárásra irányuló kérelmet az anyakönyvvezetőnél kell benyújtani.

3. §

A hivatalon kívüli helyiségen kívüli házasságkötés, egyéb családi esemény akkor engedélyezhető, ha ott biztosított a megfelelő méretű és minőségű fedett tér, amely biztosítja az anyakönyvi iratok biztonságos, környezeti hatásoktól – többek között napsugárzás, eső – védő kezelését.

1. **A házasságkötés létesítése, egyéb családi esemény**

**4. §**

1. Hivatali munkaidőben, hivatali helyiségben a házasságkötéssel, egyéb családi eseménnyel kapcsolatban nyújtott szolgáltatásokat díjmentesen biztosítja az önkormányzat.
2. A hivatali munkaidőn kívüli, a hivatali helyiségen kívüli, a hivatali munkaidőn és hivatali helyiségen kívüli házasságkötés és egyéb családi esemény esetén az önkormányzat részére járó díjat és az anyakönyvvezetőt – választása szerint – megillető díjat a rendelet 1. melléklete tartalmazza.
3. A (2) bekezdésben foglalt díjat a házasságkötést, illetve az egyéb családi eseményt megelőző két munkanapon belül kell megfizetni.
4. A díj megfizetését, az anyakönyvvezető felé, az erről szóló bizonylat bemutatásával legalább a házasságkötést, egyéb családi eseményt megelőző munkanapon kell igazolni.
5. **Záró rendelkezések**

5. §

* 1. Ez a rendelet 2017. május 1. napján lép hatályba.
  2. Hatályát veszti Solt Város Önkormányzat Képviselő-testületének a házasságkötések, a bejegyzett élettársi kapcsolatok és családi események szolgáltatási díjairól szóló 11/2011. (III.31.) önkormányzati rendelete.

Kalmár Pál Krausz Henrikné dr.

polgármester jegyző

Záradék:

Ez a rendelet 2017. április 28. napján kihirdetésre került.

Solt, 2017. április 28.

Krausz Henrikné dr.

jegyző

*1. melléklet a …./2017. (….) önkormányzati rendelethez*

**Házasságkötésért, egyéb családi eseményért fizetendő díjak**

|  |  |  |
| --- | --- | --- |
|  | A | B |
|  | Hivatali munkaidőben hivatali helyiségen kívül | 17.000,- Ft |
|  | **Hivatali munkaidőn kívül** hivatali helyiségben  - melyből anyakönyvvezetőt, választása esetén megillető díj | 17.000,- Ft  15.000,- Ft |
|  | **Hivatali munkaidőn kívül** és **hivatali helyiségen kívül**  - melyből anyakönyvvezetőt, választása esetén megillető díj | 25.000,- Ft  18.000,- Ft |